Hoërskool Overkruin | Sagtebal
Die spandinamika tussen spelers en afrigters getuig van die besonderse toewyding en energie waarmee elke oefening en wedstryd aangepak word. Kundige afrigters begelei die dogters om die nodige vaardighede aan te leer en te ontwikkel. Dit is 'n fees om 'n sagtebalwedstryd by te woon en die afrigters, spelers en ouers se entoesiasme en liefde vir die sport waar te neem.
Overkruin is goed verteenwoordig in die Suid-Afrikaanse senior vroue sagtebalspan wat aan die einde van 2018 teen Botswana gespeel het. 'n Huidige Ovie, Nushka de Beer en 'n oud-Ovie, Wilmadi Bester was deel van die span. Die afrigter van die span, Niki Grobler, is ook 'n oud-Ovie.
Daar is jaarliks verskeie Ovie-spanne wat puik presteer by die Tshwane-kampioenskappe.
Overkruin spog ook jaarliks met talentvolle spelers wat met Provinsiale kleure vereer word.
In ware Oviegees bied sagtebal verskeie geleenthede vir leerders om betrokke te raak. Leerders kan deel word van die sagebalspan as spelers, maar daar is ook opleiding as tellinghouers, skeidsregters of afrigters.